
ПРОЕКТ!

ГОДИШЕН ПЛАН ЗА ПАША 
НА ОБЩИНА ГРАМАДА
ЗА СТОПАНСКАТА 2026/2027 год.
І. ОСНОВАНИЕ :
Настоящият Годишен план за паша е разработен на основание чл. 37о, ал. 4 от Закона за собствеността и ползването на земеделските земи (ЗСПЗЗ), съгласно който същият се изготвя ежегодно и се внася за разглеждане и приемане от Общински съвет. 
II. ОБХВАТ :
Годишният план за паша посочва годишното ползване на мерите и пасищата от Общински поземлен фонд в населените места на територията на Община Грамада, като определя размера и местоположението на мерите и пасищата за общо и за индивидуално ползване и правилата за ползването на мерите и пасищата на територията на общината на основание чл. 37о, ал. 1, т. 1 и т. 2 от ЗСПЗЗ.

III. ЦЕЛ :
Целта на плана е да се подобри стопанисването, контролът и редът за ползването на мерите и пасищата, общинска собственост, както и да се повиши положителното въздействие върху околната среда, спазвайки добрите селскостопански практики.
IV. СПИСЪК С РАЗМЕРА И МЕСТОПОЛОЖЕНИЕТО НА МЕРИТЕ И ПАСИЩАТА ОТ ОБЩИНСКИ ПОЗЕМЛЕН ФОНД НА ТЕРИТОРИЯТА НА ОБЩИНА ГРАМАДА :
Мерите, пасищата и ливадите, включени в списъците по Приложение №1.1; №1.2 и №1.3   са имоти от общинския поземлен фонд.
Общинският съвет определя с решение пасищата, мерите и ливадите за общо ползване- Приложение №1.1; за индивидуално ползване- Приложение №1.2 и за индивидуално ползване предимно за косене - Приложение №1.3. Списък на имотите, Приложение №1.2 и Приложение №1.3,  за индивидуално ползване с категории се обявяват в общината и кметствата и се публикува на интернет страницата на общината в срок до 1 март.

V. ПОЛЗВАНЕ НА ОБЩИНСКИТЕ МЕРИ И ПАСИЩА ОТ ОБЩИНСКИЯ ПОЗЕМЛЕН ФОНД :
Размера и местоположението на мерите, пасищата и ливадите, както и правилата за общо и за индивидуално ползване на територията на Община Грамада в зависимост от броя и вида на отглежданите пасищни животни на територията на съответното землище се определя от Общинския съвет на Община Грамада с решение, прието с мнозинство от общия брой на съветниците в съответствие с чл.37и, ал.4 от ЗСПЗЗ “Пасищата, мерите и ливадите се разпределят между правоимащите, които имат регистрирани животновъдни обекти в съответното землище, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади, но не повече от 15 дка за 1 животинска единица в имоти от първа до седма категория и/или до 30 дка за 1 животинска единица в имоти от осма до десета категория. 
На правоимащите лица, които отглеждат говеда с предназначение за производство на месо и животни от местни (автохтонни) породи, се разпределят до 20 дка за 1 животинска единица в имоти от първа до седма категория и до 40 дка за 1 животинска единица в имоти от осма до десета категория. 
На правоимащите лица, отглеждащи говеда за мляко или месо, овце и/или кози, одобрени за подпомагане по дейностите от подмерки "Плащания за преминаване към биологично земеделие" и "Плащания за поддържане на биологично земеделие", включени в направление биологично животновъдство, се разпределят имоти до 0,15 животинска единица на хектар, независимо от категорията на имотите.“ 

VI. ЗАДЪЛЖЕНИЯ НА ОБЩИНАТА И ПОЛЗВАТЕЛИТЕ. 
1. Общината e длъжна: 
1.1. Да предостави и осигури безпрепятствено ползване на мери, пасища и ливади – публична общинска собственост за ползване от земеделските стопани, регистрирани като земеделски производители по Наредба №3/99 год.  и желаещите да поддържат мерите и пасищата в добро земеделско и екологично състояние. 
1.2. При недостиг на мери и пасища в дадено землище да предостави в съседно землище. 
1.3. Да упражнява контрол за спазване на мерките за опазване, поддържане и подобряване на ползването на пасищата и мерите. 
2. Ползвателите на мерите и пасищата са длъжни:
2.1. Да заплащат в срок определения наем за ползване на общинските пасища, мери и ливади за стопанската 2026-2027 год. съгласно чл.37 и, ал.12 от ЗСПЗЗ -„Въз основа на протокола по ал. 10, в срок до 20 юни кметът на общината, съответно директорът на областната дирекция "Земеделие", сключва договор за наем с минимален срок от 5 календарни години, който започва да тече от следващата календарна година. Договорът се сключва след заплащане на по-високата сума между най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади.“
2.2. Да ползват предоставените мери и пасища за индивидуално ползване единствено за паша и/или косене на регистрирани пасищни животни на животновъдни обекти, регистрирани в Интегрираната информационна система на БАБХ, съобразно броя и вида на регистрираните животновъдни единици /ЖЕ/; - съгласно Допълнителните разпоредби на § 2з. от ЗСПЗЗ- "Животинска единица" по смисъла на този закон е условна единица за приравняване на броя на различните видове и категории животни, както следва:
1. един кон, с официална регистрация в БАБХ, над 6-месечна възраст, един бивол и едно говедо над двегодишна възраст се равнява на една животинска единица;
2. говедо или бивол на възраст от 6 месеца до две години се равнява на 0,6 от животинска единица;
3. една овца или една коза се равнява на 0,15 от животинска единица.
2.3. Да не разорават предоставените им мери и пасища, и да не променят начина на трайно ползване; 
2.4. Да опазват постоянно затревените площи в близост до гори от навлизане на дървесна и храстовидна растителност в тях. Провеждането на сеч на отделно стоящи и групи дървета да извършва съгласно Закона за опазване на селскостопанското имущество; 
2.5. Да използват мерите и пасищата щадящо и да районират пашата с оглед на опазването им; 
2.6. Задължително да почистват мерите и пасищата от камъни, битови, строителни, промишлени и др. отпадъци; 
2.7. При ползването на мерите, пасищата и ливадите е необходимо да се спазват Условията за поддържане на земята в добро земеделско и екологично състояние и Националните стандарти, одобрени и определени със Заповед № РД-09-122/23.02.2015 г. на Министъра на земеделието храните и горите:
2.8. списък  с данни за земеделските стопани или техни сдружения,  регистрирани в интегрираната информационна  система на българска агенция по безопасност на храните като юридически лица и отглежданите от тях селскостопански животни  на територията на населените места в община Грамада по категории – приложение № 2 

Национален стандарт 1. 
[bookmark: _GoBack]Забранява се използването на минерални и органични азот съдържащи торове в буферните ивици:
- с ширина минимум 5 метра на равнинни площи, по протежение на повърхностни водни обекти (реки, потоци, канали, езера, язовири, море), с изключение на оризовите клетки;
-  с ширина минимум 10 метра на равнинни площи при торене с течна фракция на оборския тор;
-  с ширина минимум 10 метра при торене на площи с наклон;
-  с ширина минимум 50 метра при торене на площи с остър наклон.
Национален стандарт 2.
При използване на вода за напояване, земеделският стопанин трябва да притежава съответния документ за право на ползване (разрешително, договор и др.).
Национален стандарт 3.
Забранява се пряко и непряко отвеждане на вещества от Списък I и Списък ІI в подземните води (Приложение към НС 3.).
Национален стандарт 4.
В земеделското стопанство с уникален идентификационен номер и обработваеми площи над 5 ха е задължително в общата сеитбооборотна площ да се включат минимум 30% култури със слята повърхност, с изключение на площи за производство на тютюн.
Национален стандарт 5. 
За ограничаване на ерозията на площи с наклон се прилага:
- за обработваеми земи - обработката на почвата се извършва перпендикулярно на склона или по хоризонталите;
- за трайни насаждения - укрепване на междуредията чрез затревяване частично/пълно, или засяване/засаждане с други култури, и/или обработката на почвата се извършва перпендикулярно на склона или по хоризонталите.
Национален стандарт 6.
Забранява се изгарянето на стърнищата.
            Национален стандарт 7. 
Задължително е да се запазват и поддържат съществуващите:
- полски граници (синори) в блока на земеделското стопанство и/или земеделския парцел;
- съществуващите трайни тераси в блока на земеделското стопанство и/или земеделския парцел;
- постоянни пасища, мери и ливади от навлизането на нежелана растителност - орлова папрат (Pteridium aquilinum), чемерика (Veratrum spp.), айлант (Ailanthus altissima) и аморфа (Amorpha fruticosa);
- живи плетове и дървета, които не се отрязват по време на  размножителния период и периода на отглеждане при птиците (от 1 март до 31 юли).
Националните стандарти за добро земеделско и екологично състояние (ДЗЕС) на земята са задължителни за изпълнение от всички земеделски стопани, собственици и/или ползватели на земеделски земи, които са бенефициенти по:
- директните плащания; 
- чл. 46 и чл. 47 от Регламент (ЕС) № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007;   
- следните мерки от Програмата за развитие на селските райони: Агроекология и климат; Биологично земеделие; Плащания по „НАТУРА 2000“ и Рамкова директива за водите; Плащания за райони с природни или други специфични ограничения.
Националните стандарти за добро земеделско и екологично състояние на земята не отменят задълженията на собствениците или ползвателите на земеделски земи по Закона за опазване на земеделските земи, Закона за собствеността и ползването на земеделските земи и други нормативни актове.
            2.8. Да поддържат в добро здравословно състояние отглежданите животни /задължителните ваксинации и обезпаразитяване/, с оглед недопускане разпространението на зарази и паразити; 
2.9. Да спазват ограниченията на Натура 2000; 
2.10. Не се допускат торене и третирането на мерите и пасищата с препарати за растителна защита; 
2.11. Да се ползват като прокари за животните до местата за паша и водопои имотите с начин на трайно ползване „прокар“ и/или съществуващите полски пътища; 
2.12. Да охраняват и не допускат преминаването на моторни превозни средства;
2.13. Да провеждат необходимите мероприятия по осигуряване на пожарна безопасност в мерите и пасища. 
2.14. Ползвателите нямат право да заграждат предоставените им за ползване пасища, мери и ливади. 

VII. ОТГОВОРНОСТИ НА ДЛЪЖНОСТНИТЕ ЛИЦА ПРИ ИЗПЪЛНЕНИЕ НА ПЛАНА :

1. Кмет на Община:
1.1. Ръководи и контролира изпълнението на мероприятията по стопанисване и управление на мерите и пасищата от Общинския поземлен фонд на територията на общината, съгласно ЗСПЗЗ; 
1.2. Упълномощава длъжностни лица за провеждането на конкретни процедури и мероприятия в изпълнение изискванията на закона; 
1.3. Изисква от кметовете на кметства на населени места, спазването на разписаните правила по отношение ползването на мерите и пасищата на територията на съответното кметство /населено място/. 
2. Служителя  „Общинска собственост”: 
2.1. Отговарят за актуализацията на плана;
2.2. Съдейства и подпомага собствениците на животни в населените места по изпълнението на плана;
2.3. Изготвят договорите за ползване на мери и пасища от Общинския поземлен фонд;
2.4. Води регистър на сключените договори и следи техните срокове. 
3. Кметските наместници: 
3.1. Организират и контролират мероприятията по поддържане на мерите и пасищата в добро земеделско и екологично състояние.
3.2. Уведомяват всички жители, отглеждащи животни за лична консумация за определените за общо ползване общински пасища и мери. 
3.3. Предоставят периодична информация на ползвателите относно необходимите мероприятия по поддържане и опазване на мерите и пасищата при настъпила промяна.


VІІІ. ВЗАИМОДЕЙСТВИЕ :

При изпълнение на Годишния план за паша за ползването на мери, пасища и ливади за стопанската 2026/2027 година общинска администрация Грамада взаимодейства с: Общинска Служба „Земеделие” Грамада, Кметове по населените места, ОДБХ – Видин и  Ветеринарния лекар отговарящ за общината.

ІX. ФИНАНСОВО ОСИГУРЯВАНЕ НА ПЛАНА:
Финансовото осигуряване на плана се постига чрез: 
	Наемите за ползване на мери, пасища и ливади общинска собственост постъпват в приход на бюджета на община. Финансиране по проекти – наемателите на мерите, пасищата и ливадите могат да кандидатстват по европейски програми и схеми за средства, с цел подобряване екологичното им състояние.


ПРИЛОЖЕНИЕ:

1-Пасищата, мерите и ливадите за общо ползване - Приложение №1.1 
2-Пасищата, мерите и ливадите за индивидуално ползване Приложение №1.2 
3-Пасищата, мерите и ливадите  индивидуално ползване предимно за косене - Приложение №1.3 
 Настоящият Годишен план е приет с Решение №.............. взето с протокол №............... от.....................................2026 год.   на Общински съвет - Грамада.


	ПРЕДСЕДАТЕЛ НА  ОБЩИНСКИЯ СЪВЕТ: .................................................
                                                                   /инж.Владимир Цеков/

